Odense Adresse-Contoirs Efterretninger, 1848-03-08
Blandinger. Fra Sallingsund er til Hs. Maj. Kongen indsendt en af 300 Gaardmænd underskreven antikonstitutionel Adresse. - Tvende Mænd i Balle og Steensgaard opfordre i Veile Avis til et Møde i Give Kro den 18de for at diskutere og underskrive en lignende Adresse. Gamle Arndt beklager sig i Augsb. Allg. Zeit. over, at een eller flere Danske finde Fornøielse i at ærgre ham, ved i anonyme Breve fra Paris og London at sende ham berdanische Artikler og de slesvig-holstenske Forhold, og saaledes at omsværme ham ligesom med en Bremsengesumse." Han lader i den Anledning Publikum vide, at han, hvis Pantser er vant til langt mægtigere Stød, og mod hvis Bryst ganske andre Dyr, end danske Myg og Bremseer, undertiden ere farede ud med Snabler og Kløer ikke ærgrer sig meere over de Smaa, fordi hans tydske Haab er bygget paa Visheden om Seir og Lykke. J Danske - tilføier han - ere ved Eders Forfængelighed blændede af en smaalig Vrede, og have tabt ethvert Blik i Tid og Fremtid; det kunne J ikke gjøre ved, at J ere smaa og svage, men det kunne J gjøre ved, at J ligeoverfor de Tydske ere færdige at briste af Forfængelighed og Overmod. J skulle vide, at det tunge Spørgsmaal om Danmark og Hertugdom merne ikke meere lader sig afgjøre og vinde for Jer ved diplomatiske Konster og Svig; de Tydske maae takke Jer, fordi J ved Eders forfængelige og frække Uforstand, have besjælet en stor Bevidsthed, idet J have understaaet Eder at ville indstampe tydsk Sprog og Eiendommelighed i Eders Ringhed; hvormeget J ogsaa skjertse og spotte den tydske Flod er i Stigen, Eders Bæk, som J ved alSlags kunstige Midler have bibragt en mægtig Susen, og Brusen, vil ikke trænge dens Strøm tilbage, men denne Flod vil svulme videre og den kunde, hvis J. fremdeles lokke den, skylle tungt imod Jer, ja overskylle Jer, skulle J endnu troe at kunne fordanske vort herlige Transalbingien, saa viid at for de Tydske vil ingen Draabe af deres Sønners Blod være for dyr, til at beskytte og redde i Tydskland og ved Tydskland hvad der er tydsk og vil være og blive tydsk, nok sagt, summer kun lystig fort, J Danske ved Themsen og Seinen, og lader Eders smaa Utøi kun fremdeles flyve løs paa mig, det er mig en lystelig Brummen!" - Det forekommer os virkelig at være en daarlig Fornøielse at drille den gamle Bjørn; kan Man ikke lade ham være i Ro, saalænge han ingen Fortræd gjør os, og det skal han vanskelig gjøre nogensinde. Forresten er der to Ting, hvorom vi og vore Landsmænd, hvormeget han end skjælder os ud bør være ganske enige med ham; det er for det Første, at diplomatiske Konster og Svig ikke kan afgjøre det schleswig-holsteinske Spørgsmaal; det er fordet Andet, at det vilde være baade farligt og taabeligt, om vi vilde fordanske nogen Fodbred af hvad der er og hører til Tydskland. (Fædrel.) Fra Tønning skrives i Kiel. Korr.", at Regjeringens Bestemmelse at overtage de manglende Actier i den flensborgske Jernbane, eller i alt Fald at udføre Banen for Finantsernes Regning for Staden vistnok er den vigtigste, betydningsfuldeste Begivenhed siden Elb blokaden. At der, som Sagerne nu staae, skulde vise sig betydelige Hindringer for Foretagendet, antages ikke. Rbd.